b'\n_START_ARTICLE_\nBastilja\n_START_PARAGRAPH_\nBastilja je bila trdnjava v Parizu, v kateri se je nahajal zapor. Zgrajena je bila okrog leta 1370 kot del pari\xc5\xa1ke obrambe, v zapor jo je spremenil Karel VI. Francoski. V njej so bili nastanjeni predvsem politi\xc4\x8dni zaporniki._NEWLINE_Med bolj znanimi zaporniki so bili Voltaire, Fouquet in Markiz de Sade._NEWLINE_Nasprotja med revolucionarji in predstavniki starega re\xc5\xbeima so 14. julija 1789 pripeljala do zavzetja Bastilje, kar je bil povod za francosko revolucijo. Po mnenju mnogih zgodovinarjev je imelo zavzetje bolj simboli\xc4\x8den kot prakti\xc4\x8den pomen._NEWLINE_Do novembra istega leta so trdnjavo podrli. Danes na tem mestu stoji Place de la Bastille, na njem pa Bastiljska Opera.'